Les empreses han de ser concessionàries de la xarxa de transport públic regular de transport de viatgers per carretera.
Aquest tràmit es pot fer per internet amb certificat digital o sense i de manera presencial.
Per a la tramitació presencial cal descarregar i emplenar els formularis de l'enllaç "Per internet" o bé de l'enllaç de la pàgina principal.
Annex a la sol·licitud d'autoritzacions de modificació en concessions de transport públic regular de viatgers per carretera
Cal descarregar el formulari de sol·licitud, emplenar-lo, adjuntar l'annex de dades especifiques només quan sigui necessari, (on cal indicar el Servei Territorial competent per tramitar l'autorització), i validar el formulari.
(Nota: el Servei Territorial de Transports de la Demarcació competent serà aquell pel qual transcorri la major part de l'itinerari del servei.
En el supòsit de coincidència en el % d'itinerari a dues o mes demarcacions s'entendrà com a competent el de la demarcació en la qual estigui domiciliada l'empresa sol·licitant).
Atenció: Si a l'hora de descarregar-vos el formulari us apareix un missatge d'error, seguiu aquestes instruccions ⇒
Consulteu les condicions tècniques necessàries per fer tràmits en línia a l'Oficina Virtual de Tràmits
Un cop s'ha presentat la sol·licitud i la documentació necessària, l'òrgan competent en temes de transport tramitarà la sol·licitud i notificarà, si és el cas, a l'empresa concessionària interessada en el termini legalment establert conforme al Decret 319/1990.
El termini màxim per resoldre les sol·licituds de modificació de l'itinerari concessionat és de 6 mesos transcorreguts el qual sense que s'hagi dictat resolució expressa, s'entendrà desestimada.
El termini màxim per resoldre les sol·licituds d'incorporació d'un nou recorregut o la substitució total o parcial de l'existent, amb la finalitat exclusiva d'utilitzar infraestructures viàries que hagin de comportar millora en l'explotació dels serveis, i quan siguin idèntics els trànsits a servir, és de 30 dies transcorregut el qual sense que s'hagi dictat resolució expressa s'entendrà estimada.
El termini màxim per resoldre les sol·licituds de modificació de les condicions de prestació del servei que consisteixin en la modificació de l'horari, l'increment del nombre de dies de circulació, l'increment del nombre d'expedicions i l'establiment de noves expedicions parcials, és de 30 dies transcorregut el qual sense que s'hagi dictat resolució expressa, s'entendrà estimada.
El termini màxim per resoldre les sol·licituds de modificació de les condicions de prestació del servei que consisteixin en la disminució del nombre de dies de circulació, el canvi de dates en què es presta el servei, la reducció d'expedicions i la supressió d'expedicions parcials, és de 6 mesos transcorregut el qual sense que s'hagi dictat resolució expressa, s'entendrà desestimada.
El termini màxim per resoldre les sol·licituds de determinació i modificació dels punts de parades fixes dels serveis regulars interurbans que hagin de realitzar-se en el sòl urbà o urbanitzable, és de 6 mesos transcorregut el qual sense que s'hagi dictat resolució expressa, s'entendrà desestimada.
Les notificacions electròniques es consulten des de les seccions " La meva carpeta " o " Notificacions electròniques " dins dels Serveis de l'Oficina Virtual de Tràmits o del Canal Empresa.
Podeu accedir a les vostres notificacions electròniques a través d'un certificat digital o amb paraula de pas d'un sol ús.
Consulteu quins són els certificats acceptats a l'Oficina Virtual de Tràmits.
Des de l'emissió de l'avís de notificació disposeu de 10 dies naturals per a la seva acceptació o rebuig.
Si transcorregut aquest termini no heu accedit a la notificació, aquesta s'entendrà rebutjada.
Des del moment en què accediu al contingut de la notificació s'entendrà que aquesta ha estat efectuada (practicada).